sasicodes/solvari-1 huggingface dataset:
உடலெங்கும் சிலிர்த்து ரத்த ஓட்டம் அதிகரித்துக் காதல் உணர்வை முழுமையாக அனுபவித்துக் கொண்டிருந்த வேளையில் மெல்லிய பயத்தில் சிறுநீர் முட்டியது.
ஒரு விமானம் கடனே என்று வந்து இறங்கி அலுத்துக்கொண்டு முனகியபடிக்கு நொண்டியடித்துக்கொண்டே போய் ஓரமாக நின்று முகத்தைத் திருப்பிக்கொண்டது.
அவள் பயணக் காகிதங்களைக் கொடுத்ததும் அலுவலர் தூக்கிப் பிடித்துப் பார்க்கும்போது கஷக் கஷக் கஷக் என அந்தக் காகிதங்களின் நிழலுருவைக் கைப்பேசியில் உள்ளிழுத்துக் கொண்டான்.
சீக்கிரம் எடுங்க ஜாம் ஆவும் பாரு என்று கட்டைக்குரல் மைக்கில் ஒலிக்க தலையையும் கையையும் போக்குவரத்துக் காவல் வண்டியை நோக்கி ஆட்டிக்கொண்டே கைப்பேசியில் அந்தப் படத்தைப் பெரிதாக்கிப் பார்த்துக் கொண்டே காரை நோக்கி ஓடினான்.
கால் மேல் கால் போட்டுக்கொண்டு மொத்த விமான நிலையத்தையும் அளப்பதைப்போலப் பார்வையைச் சுழற்றி அவள் அவனின் பார்வைக்குள் வந்ததும் சுழற்சியின் வேகத்தைக் குறைத்தான்.
செயின்ட் தாமஸ் மலையை அரைவட்ட வலத்தால் கடந்து சென்னை வெளிவட்டச் சாலைகளைக் குறுக்காகக் கடந்து ரொய்ங்க் என்று சத்தமிட்டபடியே நிலைபெற்றது.
மீண்டும் உதடுகள் ஒட்டிக்கொண்டன.இன்னும் தெளிவாகச் சொல்ல வேண்டுமெனில் கீழுதடு மேலுதட்டை நாடிச்சென்று ஒட்டிக்கொண்டது.
என் வாழ்க்கை என் மனசு என்னோட இயல்பு எல்லாமே மாறிட்ட மாதிரி ஒரு உணர்வு ம்ம்..ம்ம் நான் எனக்கு... எனக்கு... என்னவோ ஆயிடிச்சி.
சோல் மேட்டுன்னு சொல்வாங்களே ஸாரி க்ளிஷேவா இருக்கு அதையும் தாண்டி பல ஜென்ம பந்தம் இதுவும் க்ளிஷேதான் ஸாரி அவ்ளோ காதல் என் தெய்வம் மாதிரி என் அம்மா மாதிரி என் குழந்தை மாதிரி எனக்கு எல்லாமே நீதான்னு ஸாரி நீங்கதான்னு சட்டுன்னு தோணிடிச்சி.
தேவதைன்னு சொல்லலை ஆனா தேவதையைவிட மேல பிரியமான தேவதை என்ன சொல்றதுன்னே தெரியலை உங்க கால் சுண்டு விரல் கூட இப்ப என் மனசுல இல்ல நியூரான்ல எங்கோ பத்திரமா இருக்கு.
விமானம் தரை இறங்குவதற்கு முன்னதாக அவள் ஹிமாச்சலபிரதேசத்தைச் சேர்ந்தவள் என்றும் அப்பா ஹிமாச்சல் அம்மா தமிழ்நாடு என்ற ஒரு சுருக்கமான காதல் கதையையும் சொன்னாள்.
அவள் செருப்பைக் கழற்றி விட்டுவிட்டு காலைத்தூக்கித் தன் இருக்கையில் வைத்துக்கொண்டு ஒருக்களித்து ஒரு சின்னஞ்சிறு குழந்தைபோலத் தூங்கிக்கொண்டிருந்தாள்.
பக்கத்தில் இருக்கும் ஆழமான பள்ளத்தாக்கையும் தொலைவில் இருக்கும் பனி உறைந்த மலைகளையும் ஒருங்கே பார்க்கும்போது இரண்டையும் விழுங்கியதுபோல அடிவயிறு கலங்கியது.
ஜிஸ்பாவைத் தாண்டிக் கொஞ்ச தூரம் சென்று இடதுபுறம் பிரியும் ஒரு மோசமான தனியார் சாலையில் கார் திரும்பி தத்தித் தத்திச் சென்றது.
இல்ல இப்பவே ஈவ்னிங் ஆயிடிச்சி ஏதாவது டிரிங்க் இருந்தா கொஞ்ச நேரம் குடிச்சிட்டு சீக்கிரம் தூங்கிடலாம் என்றான்.
அதை வாங்கிக்கொண்டவன் இந்தத் தருணத்திற்காகக் காத்திருந்தவன்போல அவளின் இடையில் கைகொடுத்துத் தன்னருகே இழுத்து அணைத்துக்கொள்ள முயன்றான்.
ஸாரி சிமிழ் எனக்குக் காமம் ஏதுமில்லை.இந்த தடியனுக்குத்தான் போல இருக்கு என்ற பனி செல்லமாக அவனது தலையில் தட்டி தரணைப் பிரிந்தாள்.
ஏதோ ஒரு ஸ்டில் போட்ட மாதிரி தெரியும் அந்தக் காட்சியைப் பார்த்துக்கொண்டே இருப்பதில் அவளுக்கு என்றைக்குமே அலுப்பு ஏற்பட்டது இல்லை.
ஆனால் இன்றைக்கு அந்தக் காட்சியை அவளுடைய கண்கள் பார்த்துக்கொண்டு இருந்தாலும் மனத் திரையில் ஒட்டாமல் வழுக்கிவழுக்கி விழுந்துகொண்டு இருந்தது.
அடுத்த வருடம் வயதுக்கு வந்துவிடுவாள் ஏதேதோ யோசனைகளில் நிமிடங்கள் கரைந்துகொண்டு இருக்க... திடுமென்று வெளியே காரின் ஹாரன் சத்தம் கேட்டது.
டி.வியில் நியூஸ் சேனல் பார்த்துக்கொண்டு இருந்த திவாகர்... ரிமோட் மூலம் ம்யூட் செய்துவிட்டு ஒரு புன்முறுவலோடு கயல்விழியை ஏறிட்டான்.
அரை நிமிட நேரம் அங்கேயே நின்று திவாகரை வெறித்துப் பார்த்துக்கொண்டு இருந்த கயல்விழி பின் விருட்டென்று அறையைவிட்டு வெளியேறி மித்ராவின் அறைக்குள் நுழைந்து அவள் அருகே படுத்துக்கொண்டாள்.
க... க... கயல் டா... டாக்டருக்குப் போன் பண்ணு திவாகரைப் பார்த்து அதிர்ந்துபோன கயல்விழி பக்கத்து அவென்யூவில் இருக்கும் டாக்டர் ஹென்றிக்குப் பதற்றத்தோடு போன் செய்து விவரம் சொல்ல... அவரும் நைட் கவுனில் காரில் பறந்து வந்தார்.
ஐ ம் ஹெல்ப்லெஸ் அன்றைக்கு ஸ்தம்பித்துப் போய் உட்கார்ந்த கயல்விழி மீண்டும் தன் இயல்பு நிலைக்குத் திரும்ப ஒரு வார காலம் பிடித்தது.
துபாயில் இருந்து வந்திருந்த கயல்விழியின் அண்ணன் சம்பத்தும் அவனுடைய மனைவி அருணாவும் அதே வீட்டில் தங்கி துக்கம் விசாரிக்க வருபவர்களைச் சந்தித்துப் பேசி... திருப்பி அனுப்பிக்கொண்டு இருந்தார்கள்.
ஒவ்வொரு சனிக்கிழமையும் மத்தியானத்துக்கு மேல் ரெண்டு பேரும் புறப்பட்டுப் போய் ஏதாவது ஒரு ஹோட்டல்ல ரூம் எடுத்துத் தங்கி இருக்காங்க.
இன்னும் ஆறு மாசத்துக்குள்ளே உன்னை டைவர்ஸ் பண்ணிட்டு சில்வியாவைக் கல்யாணம் பண்ணிக்கிற எண்ணத்துல திவாகர் இருந்திருக்கார்.
என்னோட பொண்ணு ஸ்ருதியும் மித்ராவும் சேர்ந்து ஸ்கூலுக்குப் போகட்டும் நீ எங்களோடு வரப் போற முடிவை உன்னோட மாமியார் மாமனார்கிட்டே நாளைக்கே சொல்லிடு.
அப்பதான் அவங்களும் எங்கே போறதுன்னு யோசனை பண்ணி முடிவு எடுக்க முடியும் அண்ணா மொதல்ல என் கணவரோட பதினோராம் நாள்காரியங் கள் முடியட்டும்.
என்னை வளர்த்தது நீதான் எனக்குக் கல்யாணமான பிறகுதான் ஒரு தாயோட அன்பு எப்படி இருக்கும்கிறதையும் ஒரு தந்தையோட பாசம் எப்படி இருக்கும்கிறதையும் என்னோட அத்தை மாமா மூலம் தெரிஞ்சுக் கிட்டேன்.
என் கணவர் திவாகர் ஒருவழியில் எனக்குத் துரோகம் பண்ணினாலும் இன்னொரு வழியில் எனக்கு ஒரு நல்ல அம்மாவையும் அப்பாவையும் கொடுத்துட்டுப் போயிருக்கார்.
சம்பத் அயர்ந்து போய் நிற்க... கயல்விழி தொடர்ந்தாள் இப்ப சொல்லுண்ணா... இப்படிப்பட்ட பாசத்தைப் புறங்கையால் தள்ளிட்டு உன்கூட நான் எப்படி வர்றது?
அதைப் பிடித்து இழுத்துக்கொண்டே முதலியார்பட்டி திருமலையப்பபுரம் பொட்டல் புதூர் ஆழ்வார்குறிச்சி வழியாக நடத்திக் கொண்டு வருவதற்குள் பாடாய்ப் படுத்திவிட்டது.
ஊர் மாடுகள் திரண்டு மேலத் தெருவின் வழியே பெருங்கூட்டமாக மேய்ச்சலுக்குப் போகும் காட்சி புனமாலையின் கண்க ளுக்குள் இன்னும் அப்படியே இருக்கிறது.
இந்த மாடுகள்தான் சோறு போட்டிருக்கிறது பால் மாடுகளின் காசுகளில்தான் அவன் படித்தான் என்பதையெல்லாம் இப்போது அறிய மாட்டான் என்று நினைத்துக்கொண்டார்.
அவரிடம் இருந்து இரண்டு வெற்றிலையை வாங்கிக்கொண்ட சார்வாள் கேள்விப்பட்டதுல இருந்து நானும் இங்ஙன எல்லாப் பக்கமும் கண்ணுல ஏதும் படுதான்னு பாத்துட்டுதாம் இருக்கேன் என்றார்.
என்னைக்காது சாயந்தரத்துல வரலைன்னு வையுங்களேன் தேடிப் போனா அவரு தோப்புக்குள்ள இருந்துதாம் வரும் அங்க எல்லாப் பக்கமும் பாத்தாச்சு.
நம்ம பிச்சாண்டி பய கப்பை கொம்பு எருமை அஞ்சு வருஷத்துக்குப் பெறவு கன்னுக்குட்டியா கெடந்த வீட்டைத் தேடிப் போயிருக்குன்னா பாருமே?
அதுக்குள்ள எங்க போயி தொலைஞ்சுதுவோன்னு தேடுனா கிழக்க வீட்டைப் பாத்து வரவேண்டிய மாடுக எல்லாம் லெக்கு தெரியாம மேற்கப் பாத்து போயிட்டிருக்குவோ.
ரெண்டு இளந்தாரி பயலுவோ தைரியமா கெணத்துக்குள்ள இறங்கி மாட்டோட வயித்துக்கு முன்னால ஒரு கயிற்றையும் பின்கால்கள் கிட்ட ஒரு கயிற்றையும் போட்டுக் கெட்டிட்டானுவோ.
இருளாச்சி ஒரு சட்டியில் கஞ்சித் தண்ணியை வைத்து இன்னொரு சிறு தட்டில் காணத்துவையலையும் நான்கைந்து ஈராய்ங்கத்தை உரித்தும் கொண்டு வந்து அவர் முன் வைத்தாள்.
இதும் போச்சுன்னா நானும் என் பொண்டாட்டி புள்ளேலும் ரோட்டுலதாம் நிய்க்கணும் அக்கம் பக்கத்து வயல்காரர்களும் ஊர்க்காரர்களும் வந்து சொன்ன பிறகு மறுக்கமுடியவில்லை புனமாலையால்.
அதை மனசுல வச்சிக்கிடாதீங்க என்ற நரைச்சான் தான் அகப்பட்டுக்கொண்டோம் என்பதைப் புரிந்துகொண்டு அதிலிருந்து தப்பிக்க நிறைய பேசினான்.
ஏம்னா அந்த ஆக்கங்கெட்டவன் தொழுவு லெட்சணம் அப்படி என்னதாம் ஒமக்கு ராசியான மாடா இருந்தாலும் ஆளுவோ உடம்புக்கு ஒண்ணுன்னா யாரு பார்க்கது?
புஷ்பா தங்கதுரை நட்சத்திர எழுத்தாளர்களின் சிறுகதை அணிவகுப்பு... அப்படித்தான் அது எனக்குக் கிடைத்தது கோவிண்ட் என்றார் மேனேஜர்.
முகத்தில் வரி... வரி... வரி கண் இடுங்கி தலையெல்லாம் தார் பாலைவனமாகி கன்னத்தில் ஆரம்பக் குழி விழுந்திருக்க சென்னையில் மழை தண்ணீர் மின்சாரம் இலங்கை எல்லாம் பேசிவிட்டு நான் ரெஸ்ட்டுக்கு வந்திருக்கேன்.
உள்ளே டபுள் ஸ்விட்டில் அவர் உடைமைகளை வைத்து ஏ.சியைப் போட்டு வெளியே வரும்போது மேஜை மீது இருந்த அந்தப் புத்தகத்தின் முகப்பு என் கண்ணில் பட்டது.
சின்ன அதிர்ச்சி உள்ளே போய் சமையல்காரரைப் பார்த்து மெனு பேசி ஜமாய்க்கச் சொல்லி விஸ்கி வகையறாக்கள் வந்துவிட்டனவா என்று பார்த்தேன்.
ஷிவாஸ் ரீகல் மூன்று பாட்டிலும் டின் பீர் வகைகளும் ஒரு ரம் பாட்டிலும் வரிசை யாக சோடாக்களும் கப்போர்டில் குந்தவைத் திருந்தன.
அறைக்கு வெளியே பார்த்ததும் திடுக்கிட்டேன் ஒரு ஷிவாஸ் ரீகலும் மூன்று சோடா பாட்டில்களும் வெளியே வந்திருந்தன காலியாக குணரத்னம் உள்ளே விளாசிக்கொண்டு இருந்தார்.
உடல் வாளிப்புள்ள வசீகரச் சதைப் பெருக்கு நெளிவுகள் நிறைந்த அருமையான நாட்டுப்புறக் கட்டுமானம் கெஸ்ட் ஹவுஸில் இரண்டு வருடப் பழக்கம்.
அவளை ஷவரில் குளிக்கவைத்து புதுச் சேலை வாங்கி வந்து உடுத்தி கூந்தலைப் பறக்கவிட்டு சோளி இல்லாத வெறும் மேற்புறங்களைத் தண்ணீரில் சுளீர் என்று படும்படி வைத்து இரண்டு ஸிந்தெடிக் முத்து வடங்களைக் கழுத்தில் போட்டு அந்தரங்கங்களில் பெர்ஃப்யூம் ஸ்ப்ரே செய்து உள்ளே அனுப்பினேன்.
அந்த ஒரே இரவை இரண்டு இரவாக... அல்ல மூன்று இரவாகவே மாற்றினார் என்று காலையில் வேணியிடமிருந்து கேள்விப்பட்டதும்... ரொம்பவும் சங்கோஜமாகவும் விநயத்தோடும் அறை வாசலிலேயே காத்திருந்தேன்.
ஐந்து லிட்டர் வண்ண டப்பாக்கள் அத்தனையும் இறக்கி முடித்துவிட்டு அடுக்குகளைச் சீர்செய்வதுபோல் ஆசுவாசமாகிக்கொண்டிருந்தேன்.
வண்டியுடன் வந்த சுமை இறக்குவோர் பைகளை இரண்டு மூன்றாகத் தலையில் தூக்கிக்கொண்டு மெல்லோட்டம் போட்டுவந்து மளமளவென்று இறக்கிக்கொண்டிருந்தார்கள்.
ஒரே நேரத்தில் இரண்டுமாக இருப்பது முடியாது இந்தக் கடையின் பேரில் ஏன் இன்னும் மீராவை அப்படியே வைத்திருக்கிறேன் என்று அவ்வப்போது தோன்றி பல முறை ஆடிட்டரிடம் பேசி அப்புறம் அதைவிட பல முறை மறந்தும்விட்டேன்.
அவர்கள் வீட்டுக்கூடத்தில் உறவுகள் சூழப் பேசி முடிவை நெருங்கும் கட்டத்தில் எங்கள் திருமண போட்டோவின் நடுவில் ஸ்கேல் வைத்து கட்டரைக்கொண்டு ஆழமாகக் கீறி சட்டென்று முறித்து பிசுறுகள் சிம்புச் சிம்பாகக் குத்திட்டு நிற்க என் படத்தை மட்டும் தனியாகக் கையில் திணித்த பின்னர் மூன்று வருடங்களுக்குப் பிறகும் என் வியாபாரத்தில் அவள் பெயர் ஏன் நாயகம் செலுத்த வேண்டும்?
அம்மாவுக்கு போன் அடிக்கலாம் என்று தூசி படிந்த போனை எடுத்துத் துடைத்துக்கொண்டு வெளியில் வர அம்மா பெரிய ஃப்ளாஸ்க்கையும் இன்னொரு கையில் புடைத்த துணிப்பையும் பிடித்தபடி வந்துகொண்டிருந்தாள்.
சார் ஒரு நிமிஷம் போன் கைமாற என்னப்பா கோ குரலைக் கேட்டதும் அடர்ந்த ஒரு புதருக்குள் பதுங்கியது போன்ற குளுமையும் கதகதப்பும் ஒரு சேர எழுந்தன.
இப்போது சொன்ன செய்தியில் அதிர்ச்சியடைவதற்குப் பதிலாக அந்தக் குரலையே ரசித்து அசைபோட்டுக்கொண்டே இருந்துவிட்டேன் சில விநாடிகள்.
அம்மா முதுகு வலியால் மருத்துவமனையில் இருந்தபோது அதைச் சாக்கிட்டு அம்மாவின் மனதை இளக்கிவிட வேண்டும் என்று அனிதா விடுப்பு எடுத்துக்கொண்டு கூடவே இருந்து கவனித்தாள்.
உரிமையோடு என் ஒரு கையைப் பிடித்து கீழ்நோக்கி இழுத்து இரண்டு மூன்று நாட்கள் முடி குத்திட்டு நிற்கும் என் முகத்தை ஒரு கேமராக்காரனைப் போல திருப்பி இங்க பாருப்பா... இந்தப் புல்லுலதானே வந்தவாசி பத்தமடையில எல்லாம் பாய் பின்றாங்க என்று மருத்துவமனைச் சுவற்றை ஒட்டி ஜிவுஜிவென்று நான்கடி உயரத்துக்கு வளர்ந்து நிற்கும் புற்களைக் காட்டிக் கேட்டாள்.
பழைய எல்.பி பிளேயரில் ரிக்கார்டில் இருந்து முள் கொண்டையை அவசரமாகவும் லாகவமாகவும் எடுத்து ஸ்டாண்டில் வைப்பதுபோல அவள் நாடியைப் பிடித்த என் விரல்களை நீக்கினாள்.
நாங்கள் அடிக்கடி கிட்டத்தட்ட தினமும் சந்தித்துக்கொண்ட எட்டு மாதங்களில் அவள்தான் தனக்குத் தோன்றும்போது என்னைத் தொடுவாளே தவிர எந்தச் சந்தர்ப்பத்திலும் அவளைத் தீண்ட எனக்கு வாய்ப்பு அளித்ததே இல்லை.
சாவு வீட்டில் முன்னாள் காதலியும் இந்நாள் வெறும் தோழியுமான அனிதாவை எப்படி எதிர்கொள்வது என்ற சிந்தனையிலேயே பைக்கை பழகிய பாதையில் பழக்கிய வீட்டு மிருகம்போல செலுத்திக்கொண்டிருந் தேன்.
அவருக்கு எங்களைப் பிடித்திருந்ததால் நாங்கள் இருவரும் பார்த்துக்கொள்ளும்போது எல்லாம் குவார்ட்டருக்குக் காசு கொடுத்தேனா அல்லது நான் காசு கொடுத்துவிடக்கூடியவன் என்று அறிந்து என்னைப் பிடித்தவராக மாற்றிக்கொண்டாரோ தெரியவில்லை.
தன் கணவனாகிய தாய்மாமனிடம் இருந்து அனிதா பிரிந்துவிட்ட பின்னர் அவளுடன் பழகிய ஓரிரு ஆட்கள் திருமணத்துக்கு உடன்படாததில் அவர் விரக்தியுற்றதாகச் சொல்லித் தொடர்ந்து குடித்துக்கொண்டிருந்தார்.
என்னுடன் பேசுவது பழகுவதே போதும் என்று என்னுடன் சேர்ந்து வாழ்கிற அக்கறை இல்லாமல் இருந்துவிட்டாளோ என்றுகூடத் தோன்றும் எனக்கு.
அனிதா ஒரு பையனின் தோளில் தட்டி ஒற்றை விரலைக் காட்டி அவள் வழக்கமாகச் சொல்லும் கொன்னுருவேன் என்பதைச் சத்தம் வராமல் சொன்னாள்.
அப்பாவின் முகத்தைப் பார்க்கும் தீவிரத்தில் கீழே கவனிக்காததால் மண் கட்டியில் கால் வைத்துச் சரிந்து விழ இருந்தவள் என் தோளைப் பிடித்துக்கொண்டாள்.
நரைத்த லேசான தாடியோடு மேல் சட்டை இல்லாத ஒரு பெரியவர் தலையில் கட்டிய துண்டோடு மூச்சிரைத்தபடி அனைவரையும் வேலை ஏவிக்கொண்டிருந்தார்.
மெதுவாத் தள்ளுங்க என்று உரத்துக் குரல் கொடுத்தபடி தன்னைப் பிடித்திருந்த கைகளை விலக்கிவிட்டு குழியை நோக்கி ஓட முயன்றாள் அனிதா.
மண்ணை என் மேல போடுற மாதிரி இருக்கே... வலிக்குதே என்று சீர் இல்லாமல் குரல்கொடுத்து உடலை முறுக்கிக்கொண்டு திரும்ப உறவுக்காரப் பெண்கள் அவளைப் பின்னுக்கு இழுத்தனர்.
பறையர் ்தெருவுக்குள் நுழைந்து குழுதாடியில் இருந்த தண்ணீரைக் குதிரைக்குக் காட்டிவிட்டு திண்ணையில் இருந்த குடத்துத் தண்ணீரை மடமடவெனக் குடித்து தூர எறிந்தது.
கோழி அடிச்சு சாப்புட்டு நீ அடிக்கிற பற சத்தத்துல அரிவாள் எடுத்து விடியவிடிய ஆடணும்டா காலு மரமரத்துப்போச்சு... குதிரை கனைத்துக்கொடுத்தது.
இறங்கவும் மாட்டார்கள் நெஞ்சளவு உயர சுவர் நான்கு புறமும் கட்டப்பட்டு கிழக்கு பார்த்த சிறிய நுழைவுவாயில்கொண்ட இடம்தான் தொழுவம்.
மாட்டுப்பொங்கல் அன்று எல்லா சாதிக்காரர்களின் மாடுகளும் அவரவர் வசதிக்கேற்ப அலங்கரிங்கப்பட்டு தொழுவுக்குள் அடைக்கப்படும்.
சாணி தெளித்துப் பூசப்பட்ட வீட்டுத்தரையில் அம்மணமாக புழுதியுடன் தவழ்ந்துகொண்டிருந்த ஒய்யானின் மவன் தொழுவத்தில் ஐஸ் கேட்டு அடம்பிடிக்கும் சிறுமிகள்... வெட்டவெயிலில் அலங்கரிக்கப்படாமல் நின்றுகொண்டிருக்கும் அவனது மாடு மொனை மழுங்கிய கொம்புகளில் கலர் அப்பப்பட்டு தொழுவத்தில் அடைக்கப்பட்டுள்ள மாடுகள்... ஊரார் வைக்கும் பொங்கலில் கலந்துகொள்ளாமல் பூலாம் மலையில் கருவமர முட்களுடன் மல்லுகட்டி விறகு வெட்டும் அவன் பொண்டாட்டி குழந்தைகளை ஒருபுறம் சமாளித்துக்கொண்டும் அடுப்பைக் கவனித்துக்கொண்டும் போதையில் நடுத்தொழுவத்தில் நின்று கறி கேட்கும் புருஷன்மார்களை அதட்டிக்கொண்டு ஊர்ப் பெண்கள்... எல்லோரும் ஒய்யானின் நினைவுக்குள் வந்து அலைக்கழித்துக் கொண்டிருந்தார்கள்.
இடுப்பை வளைத்து நெஞ்சை பூமிக்கு நேராக வைத்துக்கொண்டு முன்னே நாலடி அதே வாக்கில் பின்னே நாலடி கால்களை எடுத்து வைத்தது சாமி நிதானமாக ஆடத் தொடங்கியது.
குட்மார்னிங் குட்நைட் ஹீலர்கள் போலி இயற்கை ஆர்வலர்களின் பரப்புரைகள் உடனே ஏழு பேருக்கு அனுப்பவேண்டிய ஆஞ்சநேயர் பெருமாள் படங்கள் முன்னோர்கள் முட்டாள்கள் அல்ல வகையறா கண்டுபிடிப்புகள் மாறி மாறி எல்லா குரூப்களிலும் வருவதால் எல்லாவற்றையும் ம்யூட் செய்துவிடுவேன்.
நானும்கூட கல்லூரி முதல் நாளில் கனகாம்பரமும் மல்லிகையும் கலந்து அம்மா கட்டிக் கொடுத்த பூச்சரத்தைத்தான் வைத்துக்கொண்டு போனேன்.
உடன் இருந்தவர்கள் நமட்டுச் சிரிப்போடு அவளைக் கவனிப்பது தெரிந்தாலும் அவள் எதற்காகவும் கவலைப்பட்டதாகவோ தன்னை மாற்றிக்கொள்ள முயன்றதாகவோ தெரியவில்லை.
கொஞ்சிக் கொஞ்சி நளினமாய்ப் பேசுவதும் ஏறத்தாழ நாட்டியமாடுவதுபோலவே நடப்பதும் கண்கள் கூசும் நிறத்திலான உடைகளும் அந்தக் கண்ணோர மைத்தீற்றலும் ஜல்ஜல்லெனச் சலங்கை போன்ற பெரிய கொலுசும் அவளை மற்றவர்களிடமிருந்து வேறுபடுத்திக்காட்டியது.
பாப்கட் செய்துகொண்ட சிறுமிபோல குள்ளமாய் புஸுபுஸுவெனத் தலை அடர்ந்து நிற்கும் அந்தப் புளியமரத்தை எங்களுக்கு மிகவும் பிடிக்கும்.
இப்போதுபோல இன்டர்நெட்டோ ஸ்மார்ட்போனோ குறைந்தபட்சம் ஆண்களுக்கு வாய்த்ததுபோல சரோஜாதேவி புத்தகங்களோகூட கிடைக்கப்பெறாத அப்பிராணிகள் நாங்கள்.
திருமணம் முடிந்து அவள் மீண்டும் வகுப்புக்கு வரும்போது முதலிரவில் என்ன செய்தார்கள் என்பதைச் சொல்லவேண்டும் என எல்லோரும் அவளிடம் சத்தியம் வாங்கியிருந்தோம்.
கல்யாணத்தில் மாலையும் கழுத்துமாய் அவள் நின்றுகொண்டிருக்கும்போது சுவர்க்கடிகாரம் ஒன்றைப் பரிசளித்துவிட்டு அவள் காதில் ரகசியமாய் சத்தியத்தை ஞாபகப்படுத்திவிட்டு வந்தோம்.
அந்தி கவிந்து சூரியன் முழுவதுமாக மறைவதற்குள் தாடையைப் பிடித்திழுத்து வானத்தைப் பார்க்கவைத்து பத்துத் தடவையாவது இதையே திரும்பத் திரும்பச் சொல்லிவிடுவாள்.
நாங்கள் எல்லோரும் கொல்லெனச் சிரித்து அங்கிருந்து வரும்வரை அவளை ஓட்டித்தள்ளினோம்.அனுவின் அப்பா வெள்ளை வேட்டி வெள்ளைச் சட்டையில் கழுத்தில் துண்டோடு தடதடவென புல்லட்டில் வருவார்.
அவருக்கு ஊருக்குள் வேறொரு பெண்ணோடு தொடர்பு இருக்கிறது என்றும் அதைப் பற்றிக் கேட்டால் அம்மாவை முடியைப் பிடித்திழுத்து கன்னங்களில் அறைவார் என்றும் அவர் அடித்ததில் அம்மாவின் கடைவாய்ப்பற்கள் இரண்டு விழுந்துவிட்டதாகவும் அனு ஒருமுறை என்னிடம் மட்டும் அழுதுகொண்டே சொன்னாள்.
நான் ஊருக்கு வெளியில் இருந்த தோல் பதப்படுத்தும் தொழிற்சாலை ஒன்றில் அக்கவுன்ட்ஸ் பிரிவில் சொற்பமான சம்பளத்தில் வேலைக்குச் சேர்ந்திருந்தேன்.
அப்பாவுக்கு உடம்பு சரியில்லாம இருந்தப்ப அம்மா வேண்டிக்கிட்டது என்று நான் சொன்னதும் வேளாங்கண்ணி வந்தால் அவசியம் வீட்டுக்கு வரணும் என்று கோரிக்கைவைத்து அவன் வீட்டு நம்பரைக் கொடுத்தான்.
ஆண்டனி அனுப்பும் ஃபார்வேர்டு மெசேஜ்கள் பிக்சர் மெசேஜ்களை சேவ் செய்து வைத்துக்கொண்டு தேவைப்படும்போது வேறு யாருக்காவது அனுப்புவேன்.
சினிமாக்களில் வருவதுபோல அவன் அந்தப் பெண்ணைத் திருமணம் செய்துகொண்ட பிறகு வெறுப்பானோ என்று நானே நினைத்துக்கொண்டு பெரிய மனுஷித்தனமாய் உங்கள நம்பி வர்ற அப்பாவிப் பொண்ணோட வாழ்க்கை வீணாய்டாதா?
அவள் பெற்றோரின் சம்மதம் வாங்கிய பிறகு அவர்களின் ஆசியோடுதான் அவனைத் திருமணம் செய்வேன் என்றும் ஆனால் மதம் மாற மாட்டேன் என்றும் கடைசி வரை பிடிவாதமாய் இருந்ததாய்ச் சொன்னான்.
எங்கள் உரையாடலின் நடுவே திரி கொளுத்தப்பட்ட வெடிபோல் இருந்த ஆண்டனி என்ற பெயர் தண்ணீர் பட்டதுபோல இருண்டு அணைந்திருந்தது.
அருகில் நின்றிருந்த இரு பெண் குழந்தைகளும் கண்களின் ஓரத்தில் நீண்ட மைத்தீற்றல்களோடும் எண்ணெய் தடவிப் பின்னிய இரட்டை ஜடையில் நீண்டு தொங்கும் ஜாதிமல்லிப் பூச்சரங்களோடும் இருந்தனர்.
ஜெர்மன் கலைஞரான இ.டி.எ.ஆஃமேனின் வாழ்க்கையை அடிப்படையாகக்கொண்டு ஆஃப்மேனியானா என்ற படத்துக்குத் திரைக்கதை எழுதியும் அவரால் இயக்க முடியாமல் போனது தெரியும்.
முழு அளவு இஞ்சித் தேநீர் நிரம்பிய கோப்பையை காலி கோப்பை ஒன்றால் தாங்கிப் பிடித்துச் சுவைத்தபடி அவன் அந்தத் தகவலைப் பகிர்ந்துகொண்டான்.
அந்த அந்நியன் என்னிடம் இரண்டுக் கோப்பை இஞ்சித் தேநீரைக் காலி செய்யும் கால அளவில் தார்க்கோவஸ்கி பற்றிப் பேசினான் என்பதே என்னளவுக்குப் போதுமான தாகவும் நம்பமுடியாததாகவும் இருந்தது.
சிவகிரியில் கோபாலரின் ஆசரமத்துக்கு எதிரே உட்கார்ந்து தேநீர் குடித்துக் கொண்டிருந்த நான் உடன் கொண்டு வந்திருந்த டைம் வித்தின் டைம் தி டைரீஸ் புத்தகத்தை என் எதிரே இருந்த மேஜையின்மேல் வைத்திருந்தேன்.
சிவந்த நிறம் பாதி நரைத்த தாடி நீண்ட தலைமுடி ஆழ்ந்த வெள்ளை நிறத்தில் தளதளத்த ஜிப்பா கால்சராய் என அவனது தோற்றம் அங்கே சகஜமாகத் தென்படும் வெள்ளைக்காரர்களில் ஒருவனே என எண்ண வைத்தாலும் அவன் முகத்தில் ஒரு ஆன்மிகக்களை படர்ந்திருந்ததாகவே தோன்றியது.
அவன் இரண்டு கையிலும் புத்தகத்தை எடுத்து பவ்யமாகப் பக்கங்களைப் புரட்டிப் பார்த்தவன் நல்ல புத்தகம் என்று அதைத் திரும்பவும் எனக்கு முன்பு வைத்தான்.
இந்த அல்ப கெளரவத்துக்காக தார்க்கோவஸ்கி பற்றித் தெரிந்த ஒருவனைச் சந்தித்தும் பேசும் வாய்ப்பைத் தவிர்ப்பது எவ்வளவு முட்டாள்த்தனம் அவர் ஜீனியஸ் என்று எனக்கும் தெரியும் உலகத்துக்கே தெரியும்.
தவறான பாதையில் சென்றுகொண்டிருக்கும் மனித குலத்துக்கு மீட்சிக்கான பாதையைக் காட்ட நினைத்தவர்... இப்போது அவன் தன் ஜிப்பா பாக்கெட்டிலிருந்து சிகரெட் ஒன்றை எடுத்துப் பற்றவைத்து ஓர் உறிஞ்சிதலை நிகழ்த்திவிட்டு சொன்னான் அவரின் கடைசித் திரைப்படங்களான நோஸ்டால்ஜியா சேக்ரிபைஸ் இரண்டிலும் அதை ஆழமாகவே வெளிப்படுத்தியிருக்கிறார்.
அவர் வீட்டில் வாயேஜ் ஆஃப் டைம் எடுத்துக் கொண்டிருந்தபோது அங்கு இருந்திருக்கிறேன் தார்க்கோவஸ்கியைச் சந்தித்திருக்கிறேன்.
கூடவே குவாரா தன் கவிதை ஒன்றைப் படிக்க அதை ஆழ்ந்த அக்கறையுடன் கேட்டுப் பாராட்டும் தார்க்கோவஸ்கியின் அந்த முகம்... உப்பிய கன்னங்களைக்கொண்ட ஒரு குழந்தையைப்போல எல்லாத் திசைகளிலும் வியாபித்து நின்ற அதை எப்படி மறக்க முடியும்?
பிறகு சொன்னான் குவாராவின் மேஜைமேல் இருந்த ஆந்த்ரேயின் ஒரு நோட்டுப் புத்தகத்தை அவரின் அனுமதியுடன் எடுத்துப் பார்த்தேன்.
எல்லாமே விதவிதமான ரயில் பெட்டிகளின் வடிவமைப்பு... அவற்றையெல்லாம் திரும்பவும் ஞாபகப்படுத்திக்கொள்ளவோ என்னவோ சிகரெட்டைப் புகைத்து முடிக்கும் வரை சிறிது நேரம் எடுத்துக்கொண்டான்.
ஒவ்வொரு பெட்டிக்கும் ஒரு தலைப்பு ஓவியர்கள் இசைமேதைகள் சிற்பிகள் எழுத்தாளர்கள் தத்துவமேதைகள் பறவைகள் பாம்புகள் யானைகள் செடிகள் மரங்கள்... ஓவியர்களுக்கான பெட்டி ஒருவிதம் இசைமேதைகளுக்கான பெட்டி இன்னொருவிதம்.
பறவைகளுக்கு ஒருவிதம் செடிகளுக்கு ஒருவிதம்... ஓவியர்கள் அதிலேயே தங்கி ஓவியம் வரையவும் அவற்றைப் பத்திரப்படுத்தவுமான ஏற்பாடுகளோடு.
இப்படி வடிவமைக்கப்பட்ட பெட்டிகள் இணைக்கப்பட்ட மீக நீண்ட ரயில்... அதில் பறவைகள் விலங்குகள் தாவரங்கள் கலைஞர்கள்... நான் சொன்னேன் சந்தகமே இல்லை இது மிகப் பெரிய கற்பனைதான்.
பிறகு அவர்தான் இத்தாலிக்கு அகதியாக வந்துவிட்டாரே... என்று தன் வருத்தத்தை வெளிப்படுத்தியபடியே சொன்னான் சேக்ரிபைஸுக்குப் பிறகு அதை எடுக்கும் திட்டம் அவருக்கு இருந்ததோ என்னவோ ஒரு இறுதி நம்பிக்கையாக... மனிதர்களால் பூமி எதிர்கொள்ளப் போகும் பேரழிவிலிருந்து இந்த அற்புதங்களைக் காப்பாற்ற இப்படியான ரயிலை அவர் கற்பனைசெய்திருக்கலாம்... அவன் சொன்னான் நிகழ்ந்து கொண்டிருக்கும் பேரழிவுக்குமுன் ஆந்த்ரேய் போன்ற ஒரு கலைஞன் என்ன செய்வான்?
மனிதர்களின் உள்ளார்ந்த விருப்பங்கள் நிறைவேறும் அறை ஒன்றை கற்பனை செய்யலாம் சதுக்கத்தின்முன் நின்று அந்த அழிவை உரக்க அறிவித்துவிட்டுத் தன்னையே தீயிட்டு எரித்துக்கொள்ளலாம் குளத்தின் ஒரு கரையிலிருந்து இன்னொரு கரைக்கு எரியும் மெழுகுவத்தியை அணையாமல் எடுத்துச் செல்லும் ஒரு சடங்கைச் செய்யலாம் புதிரான தன் வேலைக்காரியோடு படுக்கையைப் பகர்ந்துகொள்ளலாம் கடவுளிடம் சரணடைந்து தன் வீட்டை எரிக்கலாம் இறுதி நம்பிக்கையாக நோவாவின் கப்பல்போல ரயில் ஒன்றை வடிவமைக்கலாம்... ஆனாலும் ரயில் கற்பனையில் சாத்தியக் குறைபாடு ஒன்று முக்கியமாக இடறியதால் தயக்கத்துடன் கேட்டேன் பேரழிவுக்குப் பின் பூமியே சிதைந்துவிடுமல்லவா... பிறகு இந்த ரயிலை எங்கே இயக்குவது?
அ.முத்துலிங்கம் நட்சத்திர எழுத்தாளர்களின் சிறுகதை அணிவகுப்பு... புதுப் பெண்சாதி கொழும்பிலே ரயில் ஏறும்போது பத்மலோசனிக்குத் தன்னுடைய பெயர் இனிமேல் பயன்படாது என்பது தெரியாது.
மறுபடியும் குனிந்து அடுத்த கால் வாரையும் சரியாக்கிவிட்டு நிமிர்ந்தபோது அந்த ஊர்ச் சிறுவர்கள் அவளைச் சூழ்ந்துகொண்டார்கள்.
காலை ஆறு மணிக்குப் பலகைகளை ஒவ்வொன்றாக அகற்றி அவன் கடையைத் திறந்தால் இரவு எட்டு மணிக்குப் பூட்டிவிட்டு வீட்டுக்குப் போவான்.
அவள் வார்த்தைகளை விழுங்கி விழுங்கிப் பேசும் அழகைப் பார்க்கச் சிலர்... விரித்த அவள் தலை முடி காற்றில் தேசியக் கொடிபோலப் பக்கவாட்டில் பறக்கும் அழகைப் பார்க்கச் சிலர்... பக்கத்து வீட்டுக்காரி அவளைப் புதுப் பெண்சாதி என்றுதான் கூப்பிட்டாள்.
பட்டணத்துக்கு மெனக்கெட்டுப் போய் சாமான்கள் வாங்கிவந்து கொள்விலையிலும் குறைந்த விலைக்கு விற்பதைப் பார்த்து அவள் திகைத்திருக்கிறாள்.
புருசன் பாம்பு கொத்தியதுபோலத் திடுக்கிட்டு சீச்சீ அப்படியெல்லாம் செய்யக் கூடாது உமக்கு ஒன்றும் தெரியாது என்று சொல்லிக் கதையை முடித்துவிட்டான்.
அன்று ராமனாதன் களைத்துப்போய் இருந்ததால் பிச்சைக்காரர்களுக்குத் தர்மம் செய்யும் முகத்தை அணிந்து சரி செய்யும் என்று சொல்லிவிட்டு படுத்துத் தூங்கிவிட்டான்.
இரவு ஒரு மணிக்கு ராமனாதன் உருண்டு படுத்தபோது தன் மனைவி கைவிளக்கு வெளிச்சத்தில் குனிந்து குனிந்து எழுதிக்கொண்டு இருப்பதைப் பார்த்து மறுபடியும் திரும்பிப் படுத்தான்.
அவன் மனைவி மாற்றம் இல்லாமல் அதே இடத்தில் அமர்ந்து அதே மாதிரி குனிந்து கீழே விழுந்த தலைமுடியை ஒரு கையால் பிடித்தபடி எழுதிக்கொண்டு இருந்தாள்.
அன்றைக்கு இரண்டு மணி நேரம் தாமதமாகக் கடையைத் திறந்தவன் வீரகேசரி பேப்பர் முன் பக்கத்தில் பெரிய எழுத்தில் அவன் பெயர் அச்சாகியதுபோல அன்று முழுக்க மகிழ்ச்சியில் திளைத்தான்.
ஏதோ பழைய காலத்து சினிமா கதாநாயகி பெயரை நினைவுக்குக் கொண்டுவருவதுபோல கண்களைச் சொருகி இரண்டு கைகளையும் ஒரு கன்னத்தில் வைத்து யோசித்தாள்.
சோதனைக்காக அதிகாலை எழும்பி மும்முரமாகப் படித்துக்கொண்டு இருந்தவளுக்கு இன்னொரு வாய்... இன்னொரு வாய் என்று சொல்லி இரண்டு நாள் முன்புகூட அந்தத் தாயார் சோறு தீத்திஇருக்கிறாள்.
ஆண்களுக்கு த்ரீரோசஸ் சிகரெட்டுகளும் பள்ளிப் பிள்ளைகளுக்கு இனிப்பு பென்சில் அழிரப்பர்களும் இலவசமாக வழங்கப்பட்டன.
ஊரடங்குச் சட்டம் நடைமுறையில் இருந்த ஒருநாள் அவள் அன்றைய கணக்குகளை அவசரமாக முடித்துவிட்டு கடையைப் பூட்டிய சமயம் திடு திப்பென்று இந்திய ராணுவ வாகனம் ஒன்று வந்து நின்றது.
ஒரு பட்டாளக்காரன் மாத்திரம் தொப்பென்று குதித்து எட்டு வாழைப் பழங்களைப் பிடுங்கிக் கொண்டு நாலு ரொட்டியும் ஒரு த்ரீரோசஸ் பக்கட்டும் வாங்கினான்.
அவன் மறுத்து காசை நீட்டியதும் அவள் விலைக் குறிப்புகளைப் படித்து ஒரு துண்டுக் காகிதத்தில் கணக்கு எழுதிக் காட்டி சரியான காசைப் பெற்றுக்கொண்டாள்.
சிறிது தயங்கிவிட்டு அந்த இளம் மனைவி கையில் இருந்த துணியால் அதை அழுத்தமாகத் துடைத்து அழித்தாள் ஜேர்மன்காரர் இரண்டு மாதம் சிறையிலிருந்து வெளியே வந்த பிறகுதான் சம்பவம் நடந்தது.
இது சோமாலியாவில் இருந்து தனியாகப் பிரிந்து உலகத்தில் வேறு எந்த நாட்டாலும் அங்கீகரிக்கப்படாமல் சோமாலியாவுக்கும் எத்தியோப்பியாவுக்கும் இந்து சமுத்திரத்துக்கும் இடையே சிக்கிக்கொண்ட குட்டி நாடு.
ஃபிரெடரிக்கின் மேலதிகாரிகள் ஜெனீவாவைத் தொடர்புகொண்டு அவர்கள் மூலம் அரசாட்சியில் இருந்தவர்களுக்கு அழுத்தம் கொடுத்தார்கள்.
சோமாலிலாண்டின் தலைநகரமான ஹர்கீசாவுக்குச் சென்று அங்கே அவனை மருத்துவரிடம் காட்டலாமா எனக் கணவனும் மனைவியும் ஆலோசித்தார்கள்.
ஃபிரெடரிக் நெஞ்சுவரை வளர்ந்துவிட்ட தாடியைத் தன் மேல் சட்டைக்குள் நுழைத்துவிட்டு மாட்டிறைச்சியை வெட்டி வாயில் வைத்தார்.
உருவம் இல்லாத நிறம் இல்லாத எல்லை இல்லாத திசை இல்லாத தொட மிருதுவான ஆனால் பிடிக்க முடியாத ஆகாய மணம்கொண்ட மழையை எகேலுவின் கண்கள் முதன்முறையாகக் கண்டன.
இந்த தேர்தல் தோல்விக்குப்பிறகு எந்தப்பத்திரிக்கையிலும் அவரை அட்டையில் போடமாடமாட்டார்கள் என்பதால் துக்ளக் அவரை கௌரவப்படுத்துகிறது.
கமிஷன் சாதகமாக அமையவில்லை என்றால் யானை தன் தலையில் தானே மண்ணை வாரிப்போட்டுக்கொண்ட கதை ஆகிவிடும் என்பதால் தி மு க அமைச்சர்கள் மத்திய அரசுக்கு நெருக்கடி கொடுப்பதாகவும் தகல் காற்றுவாக்கில் கசிகிறது.
துக்ளக் கருத்துக்கணிப்பில் சொல்லப்பட்ட முடிவுகளே பெரும்பாலும் சரியாக இருந்தாலும் இவ்வளவு பெரிய வெற்றி வரும் என் நாம் எதிர்பார்த்திருக்கவில்லை.
நாடாளுமன்றத் தோல்விக்குப் பிறகு நல்லது கெட்டது என்று பாராமல் எல்லா உத்தரவுகளையும் வாபஸ் வாங்கியது ஹிந்துக்களின் மனம் புண்படும்படியான கட்டாய மதமாற்றத் தடை உத்தரவு வாபஸ் ஜெயேந்திரர் கைது அதைத்தொடர்ந்த போலீஸ் அவதூறு கஜானாவைக் காலி செய்யும் சலுகைகள் எனப் பல மோசமான நடவடிக்கைகள் இருந்தாலும் அவற்றையும் மீறி அ தி மு க வுக்கு பெருவாரியான மக்கள் ஆதரவு அளித்திருப்பது தி மு க அணியின் மேல் அவர்கள் கொண்ட கோபத்தையே காட்டுகிறது.
சுனாமி நிவாரணத்துக்கும் வெள்ள நிவாரணத்துக்கும் நிதி ஒதுக்குவதில் காட்டப்பட்ட பாரபட்சம் சேது சமுத்திரத் திட்டத்தில் காட்டிய முனைப்பில் சிறு பங்கு கூட குடிநீர் பிரச்சினையைத் தீர்க்கக் காட்டாதது மக்களின் கோபத்தை அதிகப்படுத்தியது.
தேர்தல் பிரசாரத்துக்கென்றே தன் குடும்பத்தில் உள்ள அனைத்து ஊடகங்களையும் பயன்படுத்தியது மட்டுமின்றி கேபிள் மசோதா கையெழுத்தாகிவிடக்கூடாது என்பதில் கருணாநிதி காட்டிய அளவற்ற ஆர்வம் மக்களின் கோபத்தில் எண்ணெய் ஊற்றியது.
அடுத்த முதல்வர் யார் என்பதற்கான தெளிவான பதிலை தி மு க அணி முன்னிறுத்தவில்லை எனினும் ஸ்டாலின்தான் அடுத்த முதல்வருக்கான வேட்பாளர் என்பது வேட்பாளர் தேர்விலேயே தெளிவுபடுத்தப்பட்டுவிட்டது.